《城中小筑新成夏月馀凉堪贾虽仅容膝亦颇远俗漫裁十律以畅幽襟 其四》
明代·邓云霄

吹残爽籁骨偏轻，爱尔南薰太有情。花里轩窗开四面，池边星月坐三更。

槛摇贝阙堪垂钓，楼逼银河待濯缨。此日悬车思跃马，十年回首笑浮名。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。